স্টাফ রিপোর্টার ॥ হবিগঞ্জ শহরতলীর আলমবাজার থেকে আটক ১৫ জুয়াড়ির ৬ জনকে ১ মাস করে ও ৯ জনকে ১০ দিন করে কারাদণ্ড প্রদান করেছেন ভ্রাম্যমান আদালত। গতকাল সোমবার দুপুর আড়াইটার দিকে হবিগঞ্জ সদর থানা পুলিশ আটক জুয়াড়িদের ভ্রাম্যমান আদালতের বিচারক হবিগঞ্জ সদর উপজেলা নির্বাহী অফিসার মোহাম্মদ সাইফুল ইসলামের আদালতে হাজির করা হলে আদালত এ দণ্ডাদেশ প্রদান করেন। এর আগে রবিবার রাত ১১টার দিকে গোপন সংবাদের ভিত্তিতে হবিগঞ্জ সদর থানার ওসি মোঃ ইয়াসিনুল হকের নেতৃত্বে এসআই লুৎফুর রহমান, মিজানুর রহমান, সানা উল্লা, রকিবুল ইসলাম, পার্থ রঞ্জন চক্রবর্তী ও সুমন হাজরা এবং এএসআই নাজমুলসহ একদল পুলিশ ওই বাজারে অভিযান চালিয়ে ১৫ জুয়াড়ীকে আটক করে। আটক জুয়াড়িরা হল, বানিয়াচং উপজেলার নয়া পাথারিয়া গ্রামের ...